রঙিলা কিতাব

রঙিলা কিতাব হল অনম বিশ্বাস পরিচালিত বাংলাদেশী-ভারতীয় অপরাধ থ্রিলার ওয়েব ধারাবাহিক। ঔপন্যাসিক কিঙ্কর আহ্‌সানের একই নামের উপন্যাস অবলম্বনে এর চিত্রনাট্য রচনা করেছেন অনম বিশ্বাস ও আশরাফুল আলম শাওন। এটি মফস্বল শহরে সুখের সংসার করতে থাকা প্রদীপ (মোস্তাফিজুর নূর ইমরান) ও তার অন্তঃসত্ত্বা স্ত্রী সুপ্তির (পরীমনি) শ্বাসরুদ্ধকর ফেরারি জীবনের গল্প। ২০২৪ সালে ৮ই নভেম্বর থেকে হইচইয়ে এই ওয়েব ধারাবাহিকটির স্ট্রিমিং শুরু হয়।

রঙিলা কিতাব শ্রেষ্ঠ ওয়েব ধারাবাহিক বিভাগে মেরিল-প্রথম আলো পুরস্কার ও বাংলাদেশ ইনস্টিটিউট অব ফিল্ম অ্যান্ড আর্টস (বাইফা) পুরস্কার অর্জন করে।

অভিনয়শিল্পীদল
 মোস্তাফিজুর নূর ইমরান - প্রদীপ, এক সময়ে মাস্তানি করে বেড়ালেও পরে তা ছেড়ে দিয়ে ভালো হয়ে যায়, কিন্তু মিথ্যা খুনের দায়ের ফেরারী হতে হয়।
 পরীমনি - সুপ্তি, প্রদীপের অন্তঃসত্ত্বা স্ত্রী।
 ফজলুর রহমান বাবু - নওরোজ শাহ, প্রদীপের ত্রাণকর্তা ও এলাকার রাজনীতির নিয়ন্ত্রক।
 মনোজ প্রামাণিক - জাহাঙ্গীর, নওরোজ শাহের ডানহাত।
 ইরেশ যাকের - আজম চৌধুরী, স্থানীয় প্রভাবশালী ব্যবসায়ী যিনি এলাকার রাজনীতিকে নিজের নিয়ন্ত্রণে নিতে চান।
 তানভিন সুইটি - হেলেনা, খুন হওয়া সংসদ সদস্যের স্ত্রী।
 শিমুল শর্মা - শাহেদ, নওরোজ শাহের একমাত্র পুত্র।

পর্ব

 মৌসুম ১ (২০২৪) 

নির্মাণ
২০২৩ সালের অক্টোবর মাসে পরীমনি এই ওয়েব ধারাবাহিকের প্রধান নারী চরিত্রে অভিনয়ের জন্য চুক্তিবদ্ধ হন। এটি হইচইয়ের ওয়েব ধারাবাহিকের পরীমনির প্রথম কাজ।

রঙ্গিলা কিতাব ধারাবাহিকটির চিত্রগ্রহণ হয় বরিশাল, রাঙ্গামাটি, খাগড়াছড়ি ও ঢাকায়।

মুক্তি
২০২৪ সালের ১৪ই অক্টোবর হইচইয়ের সামাজিক যোগাযোগমাধ্যম ফেসবুক পাতায় দাপ্তরিক পোস্টার প্রকাশ করা হয়, যেখানে দেখা যায় মোস্তাফিজুর নূর ইমরানের একহাতে বন্দুক ও আরেক হাতে পরীমনিকে জড়িয়ে ধরে আছেন। এই পোস্টারেই ধারাবাহিকটির মুক্তির তারিখও জানানো হয়। হইচই বাংলাদেশের কান্ট্রি ম্যানেজার সাকিব আর খান জানান ২০২৪ সালের ৮ই আগস্ট ধারাবাহিকটি মুক্তি দেওয়ার বিষয়টি চূড়ান্ত ছিল। কিন্তু জুলাই মাসের অভ্যুত্থানের পরিপ্রেক্ষিতে মুক্তির তারিখ পিছিয়ে দেওয়া হয়। ২০২৪ সালের ২৯শে অক্টোবর ওটিটি প্লাটফর্ম হইচইতে রঙিলা কিতাব-এর ২ মিনিট ৪২ সেকেন্ডের ট্রেলার প্রকাশ করা হয়। ঢাকার বাংলাদেশ ফিল্ম আর্কাইভে এই ট্রেলার মুক্তি দেয়া হয়। পরে ২০২৪ সালে ৮ই নভেম্বর থেকে হইচইয়ে এই ওয়েব ধারাবাহিকটির স্ট্রিমিং শুরু হয়।

পুরস্কার ও মনোনয়ন
 প্রদানের তারিখ পুরস্কার বিভাগ মনোনীত ফলাফল  ১৬ মে ২০২৫ বাইফা পুরস্কার সেরা ওটিটি কনটেন্ট রঙিলা কিতাব   সেরা পরিচালক (ওটিটি) অনম বিশ্বাস  সেরা অভিনেত্রী (ওটিটি) পরীমনি  ব্রেকথ্রো পারফরম্যান্স অভিনেতা (ওটিটি) মোস্তাফিজুর নূর ইমরান  সেরা ওটিটি কনটেন্ট - জুরি রঙিলা কিতাব  সেরা পরিচালক (ওটিটি) - জুরি অনম বিশ্বাস  সেরা অভিনেত্রী (ওটিটি) - জুরি পরীমনি  ব্রেকথ্রো পারফরম্যান্স অভিনেতা (ওটিটি) - জুরি মোস্তাফিজুর নূর ইমরান  ২৩ মে ২০২৫ মেরিল-প্রথম আলো পুরস্কার সেরা ওয়েব ধারাবাহিক রঙিলা কিতাব   সেরা ওয়েব ধারাবাহিক পরিচালক অনম বিশ্বাস  সেরা ওয়েব ধারাবাহিক অভিনেতা মোস্তাফিজুর নূর ইমরান  সেরা ওয়েব ধারাবাহিক  অভিনেত্রী পরীমনি  সেরা চিত্রনাট্যকার (ওয়েব ধারাবাহিক) অনম বিশ্বাস ও আশরাফুল আলম শাওন  ৭ সেপ্টেম্বর ২০২৫ ব্লেন্ডারস চয়েস–দ্য ডেইলি স্টার ওটিটি ও ডিজিটাল কনটেন্ট পুরস্কার সেরা নাটক/ধারাবাহিক রঙিলা কিতাব   সেরা পরিচালক (ধারাবাহিক) অনম বিশ্বাস  সেরা অভিনেত্রী পরীমনি  সেরা চলচ্চিত্র/নাটক/ধারাবাহিক - সমালোচক রঙিলা কিতাব  সেরা পরিচালক (চলচ্চিত্র/নাটক/ধারাবাহিক) - সমালোচক অনম বিশ্বাস  সেরা অভিনেতা - সমালোচক মোস্তাফিজুর নূর ইমরান  সেরা চিত্রগ্রহণ তানভীর আহসান  সেরা সম্পাদনা লিয়ন রোজারিও ও আশিকুর রহমান সুজন  সেরা আবহ সঙ্গীত রুসলান রেহমান  সেরা সঙ্গীতশিল্পী ইমরান মাহমুদুল - "টুনাটুনির ঘর"  ১৭ অক্টোবর ২০২৫ সিজেএফবি পারফরম্যান্স পুরস্কার সেরা পরিচালক - ওটিটি অনম বিশ্বাস  

 তথ্যসূত্র 

বহিঃসংযোগ



বিষয়শ্রেণী:২০২৪-এ অভিষিক্ত ওয়েব ধারাবাহিক
বিষয়শ্রেণী:বাংলাদেশী ওয়েব ধারাবাহিক
বিষয়শ্রেণী:বাংলাদেশী অপরাধ নাট্য টেলিভিশন ধারাবাহিক
বিষয়শ্রেণী:বাংলা ভাষার ওয়েব ধারাবাহিক
বিষয়শ্রেণী:মেরিল-প্রথম আলো পুরস্কার বিজয়ী